LIETUVOS RESPUBLIKOS ENERGETIKOS MINISTRAS

įsakymas

DĖL druskininkų skirstomųjų dujotiekių teritorijų plano

patvirtinimO

2021 m. rugsėjo 21 d. Nr. 1-227

Vilnius

Vadovaudamasis Lietuvos Respublikos specialiųjų žemės naudojimo sąlygų įstatymo 6 straipsnio 1 dalies 6 punktu, 8 straipsnio 2 dalimi, 141 straipsnio 3 dalimi, Lietuvos Respublikos Vyriausybės 2019 m. gruodžio 11 d. nutarimo Nr. 1248 „Dėl Lietuvos Respublikos specialiųjų žemės naudojimo sąlygų įstatymo įgyvendinimo“ 2.3 papunkčiu, Elektros tinklų, magistralinių dujotiekių ir naftotiekių (produktotiekių), skirstomųjų dujotiekių, šilumos perdavimo tinklų apsaugos zonų, magistralinių dujotiekių vietovės klasių teritorijų planų rengimo (nerengiant teritorijų planavimo dokumento ar žemės valdos projekto) ir tvirtinimo tvarkos aprašo, patvirtinto Lietuvos Respublikos energetikos ministro 2020 m. spalio 13 d. įsakymu Nr. 1-339 „Dėl Elektros tinklų, magistralinių dujotiekių ir naftotiekių (produktotiekių), skirstomųjų dujotiekių, šilumos perdavimo tinklų apsaugos zonų, magistralinių dujotiekių vietovės klasių teritorijų planų rengimo (nerengiant teritorijų planavimo dokumento ar žemės valdos projekto) ir tvirtinimo tvarkos aprašo patvirtinimo“, 18 punktu ir atsižvelgdamas į AB „Energijos skirstymo operatorius“ 2021 m. liepos 28 d. raštą Nr. 21KR-SD-9030 „Prašymas organizuoti Druskininkų skirstomųjų dujotiekių teritorijų plano tvirtinimą“:

1. T v i r t i n u Druskininkų skirstomųjų dujotiekių teritorijų planą (pridedama).

2. N u s t a t a u, kad šis įsakymas ir Druskininkų skirstomųjų dujotiekių teritorijų planas skelbiami AB „Energijos skirstymo operatorius“ interneto svetainėje www.eso.lt.

Energetikos ministras	Dainius Kreivys